ડાંગના અંતરીયાળ ગામમાંથી આવતી 24 વર્ષીય સરિતા ગાયકવાડના પિતા લક્ષ્મણભાઇ અને માતા રમુબેન ચોમાસામાં ખેતી કામ જ્યારે અન્ય સિઝનમાં બીજા ગામમાં જઇને મજૂરી કરે છે. 2012 ખેલ મહાકુંભમાં સરિતાએ પાંચ ઇવેન્ટમાં ભાગ લીધો હતો જેમાં તમામ ઇવેન્ટ તે પ્રથમ નંબરે આવી હતી. જેમાં તેને 25 હજાર રૂપિયાનું રોકડ ઇનામ મળ્યુ હતું. તે બાદ સ્ટેટ કોચે સરિતાને મહેનત કરવાનું કહેતા તેણે સ્ટેટ અને નેશનલ લેવલની રેસમાં ભાગ લેવાનું શરૂ કર્યુ હતું.ગુજરાતની સરિતા ગાયકવાડ એશિયન ગેમ્સમાં ગોલ્ડ જીતનારી પ્રથમ ગોલ્ડન ગર્લ્સ છે. સરિતા કોમનવેલ્થ ગેમ્સમાં પણ મેડલ જીતી ચુકી છે.